Wilaya ya Marakwet

Wilaya ya Marakwet ilikuwa wilaya mojawapo ya Mkoa wa Bonde la Ufa wa Jamhuri ya Kenya hadi ilipopitishwa katiba mpya ya nchi (2010). 

Makao makuu yalikuwa mjini Kapsowar.

Kwa sasa imekuwa sehemu ya kaunti ya Elgeyo-Marakwet.

Wilaya hii ilikuwa na jumla ya wakazi 140,629 Communications Commission of Kenya: Status of Coverage of Communications Services . Wakaazi wenyeji ni haswa wa kabila la Wamarakwet.

Wilaya hii iliundwa mwaka wa 1927 kama Elgeyo/Marakwet District. Iligawanywa mara mbili na kuunda Wilaya ya Keiyo na Marakwet mwaka wa 1994.

Wakimbiaji wengi mashuhuri Wakenya hutoka Marakwet, na wanaojulikana ni pamoja na Moses Kiptanui, Evans Rutto, Reuben Kosgei, Ezekiel Kemboi na Richard Chelimo.

Wilaya hii ilikuwa na serikali ya mtaa moja tu, Baraza la Mji wa Marakwet. Kwa hiyo, idadi yake ya watu ni sawa na idadi ya wilaya (140,629). Baraza na Wilaya haina idadi ya wakaazi wanaotambulika kama wakaazi wa mjini (sensa ya 1999) Kenya National Bureau of Statistics: Population of local authorities  .

 Maeneo ya utawala 
Tarafa Idadi ya WatuMakao makuu  Chebiemit   18,559  Chebiemit  Kapcherop   39,328  Kapsowar  Kapsowar   19,647   Kapsowar   Kapyego   11,452  Kapyego   Tirap   23,311  Kapchebau   Tot   17,744   Tot  Tunyo   10,588  

 Maeneo Bunge 
Eneo la wilaya hii lina maeneo bunge mawili:
 Eneo Bunge la Marakwet East 
 Eneo Bunge la Marakwet West

 Marejeo 

Jamii:Kaunti ya Elgeyo-Marakwet

Marakwet